Kanne 28.12.2015 – Labeyrie v. SMHV – Delpeyrat (Tummalle pohjalle levitetyt vaaleat kalat)
(Asia T-767/15)
Oikeudenkäyntikieli: ranska
Asianosaiset ja muut osapuolet
Kantaja: Labeyrie (Saint-Geours-de-Maremne, Ranska) (edustaja: asianajaja A. Lecomte)
Vastaaja: Sisämarkkinoiden harmonisointivirasto (tavaramerkit ja mallit) (SMHV)
Vastapuoli valituslautakunnassa: Delpeyrat (Saint Pierre du Mont, Ranska)
Menettely SMHV:ssa
Riidanalaisen tavaramerkin haltija: Kantaja
Riidanalainen tavaramerkki: Yhteisön tavaramerkiksi rekisteröity kuviomerkki, jossa ei ole väreihin liittyvää vaatimusta (Tummalle pohjalle levitetyt vaaleat kalat) – Yhteisön tavaramerkki nro 3 916 533
SMHV:ssa käyty menettely: Menettämismenettely
Riidanalainen päätös: SMHV:n ensimmäisen valituslautakunnan 15.10.2015 asiassa R 2694/2014-1 tekemä päätös
Vaatimukset
Kantaja vaatii, että unionin yleinen tuomioistuin
kumoaa riidanalaisen päätöksen siltä osin kuin siinä vahvistetaan SMHV:n mitättömyysosaston päätös, jolla yhtiön LABEYRIE oikeudet sillä olevaan yhteisön tavaramerkkiin nro 3 916 533, jota käytetään kalojen nimeämiseen, julistettiin menetetyiksi
velvoittaa vastaajan korvaamaan oikeudenkäyntikulut.
Kanneperuste
Asetuksen N:o 207/2009 51 artiklan 1 kohdan a alakohtaa, kun sitä luetaan yhdessä saman asetuksen 1 artiklan 1 kohdan a alakohdan kanssa, sekä asetuksen N:o 2868/95 22 sääntöä ja 40 sääntöä on rikottu.
____________